**Szentendre Város Önkormányzat Képviselő-testületének**

**44/2017. (XII.11.) önkormányzati rendelete**

**Szentendre Város Önkormányzat Képviselő-testületének Szervezeti és Működési Szabályzatáról szóló 22/2016. (IX.13.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdés a) pontja, valamint Magyarország helyi önkormányzatairól szóló 2011. évi CLXXXIX. tv. 53. § (1) bekezdésében kapott felhatalmazás alapján Szentendre Város Önkormányzatának Szervezeti és Működési Szabályzatáról szóló 22/2016. (IX.13.) önkormányzati rendeletének módosításáról az alábbiakat rendeli el:

**1. § Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet (a továbbiakban: R.) 4. § (6) bekezdés f) pontja helyébe a következő rendelkezés lép:**

„4. § (6) f) a köztisztaság és településtisztaság biztosítása;”

**2. § A R. 30. § (6) bekezdés helyébe az alábbi rendelkezés lép:**

„30. § (6) A közmeghallgatáson, **amennyiben a kérdés beküldője jelen van** elsőként az írásban feltett közérdekű kérdéseket kell felolvasni, és azokra választ adni. Ezt követően a szóban elhangzott közérdekű kérdésekre kell – lehetőség szerint helyben – választ adni.”

**3. § A R. 48. § (3) bekezdés helyébe az alábbi rendelkezés lép:**

„48. § (3) A Hivatal szervezetének tagozódása: iroda / kabinet, csoport, önálló referens. A Hivatal az alábbi egységekből épül fel:

* Jegyző
* Aljegyző
* Jogi Iroda
* Polgármesteri kabinet
* Ügyfélszolgálati csoport
* Önkormányzati Kommunikációs Kabinet
* Főépítészi Kabinet
* Jegyzői Kabinet
* Építéshatósági Iroda
* Önkormányzati és Szervezési Iroda
* Városfejlesztési Iroda
* Hatósági vezető
* Hatósági Iroda
* Közterület-felügyelet
* Adó Iroda
* Gazdasági vezető
* Közgazdasági Iroda
* Vagyongazdálkodási Iroda
* Informatikai Iroda”

**4. § A R. 3/b. sz. melléklet aképviselő-testület által a Kulturális és Turisztikai Bizottságra átruházott hatáskörök egy új 11. ponttal egészül ki:**

„11. Különös méltánylást érdemlő esetben dönt a belvárosban történő filmforgatás jóváhagyásáról, amennyiben az közterület kizárólagos használatú lezárásával jár.”

**5. §** Jelen rendelet 2018. január 1. napján lép hatályba, és az azt követő napon hatályát veszti.

Szentendre, 2017. december 7.

**Verseghi-Nagy Miklós dr. Gerendás Gábor**

polgármester jegyző

**Záradék:**

Jelen rendelet 2017. december 11-én került kihirdetésre.

**dr. Gerendás Gábor**

jegyző